Pink Floyd: Their Mortal Remains

Pink Floyd: Their Mortal Remains var en temporær utstilling som ble vist i 2017 på Victoria and Albert Museum i London om det britiske rockebandet Pink Floyd. Utstillingen åpnet 13. mai 2017 og skulle opprinnelig vare til 1. oktober, men ble så godt besøkt at den ble forlenget til 15. oktober 2017.

Utstillingens tittel gjenspeiler teksten «I've got a grand piano to prop up my mortal rests» fra sangen Nobody Home fra albumet The Wall. 

Utstillingen ble promotert blant annet gjennom medieopptredener av alle de tre gjenlevende bandmedlemmene (David Gilmour, Nick Mason og Roger Waters), og designeren Aubrey Powell, samt en oppblåsbar gris som fløy over museet og BBCs Broadcasting House.

Utstillingen dokumenterte bandets historie i kronologisk rekkefølge, og endte opp med deres gjenforening i 2005 på Live 8, med opptak av bandet som fremfører "Comfortably Numb", ved bruk av spesialremikset lyd, levert via AMBEO, en Sennheiser 3D-lydteknologi, over 17 kanaler og 25 høyttalere, hvorav syv er subwoofere.

Utstillingen omfattet masker, dokumenter, instrumenter og utstyr. Den inneholdt også gjenstander som et håndskrevet brev fra Syd Barrett til Jenny Spires, hans daværende kjæreste, og sykkelen hans.

Etter London ble utstillingen vist Roma i 2018, og gikk derfra videre til Dortmund, Madrid og fra september 2021 til januar 2022 i Los Angeles.

Referanser 

Pink Floyd